Vrou kritiek na skermsweef-ongeluk | Maroela Media
Vrou kritiek na skermsweef-ongeluk
ŉ 24-jarige vrou is kritiek beseer in ŉ skermsweef-ongeluk in Seepunt in Kaapstad.
Russel Meiring, woordvoerder van ER24, het gesê die voorval het by die promenade plaasgevind toe die vrou saam met ŉ man ŉ tandem-skermsweef gedoen het. Volgens Meiring het hulle teen ŉ muur vasgevlieg.
“Met paramedici se aankoms op die toneel het die man en vrou naby die muur gelê. Hulle was steeds in die tandem vasgegespe. Die vrou het kritieke beserings opgedoen terwyl die man ŉ fraktuur aan sy arm opgedoen het.”
Volgens Meiring is die vrou op die toneel behandel voordat sy na ŉ private hospitaal vervoer is vir verdere mediese sorg. Die man is ook na ŉ nabygeleë hospitaal geneem. Meiring het gesê die man was glo aan die stuur en het glo beheer verloor voordat hulle teen die muur gebots het.
Kaapstad Seepunt
Ekonoom geskors oor twiet
Man verdrink tydens reddingspoging
wanneer jy ‘n tandem sprong waag moet jy ten volle jou spanmaat vertrou.
Jy’s reg. Dit geld ook vir die jong meisiekind wat by haar ou in ‘n kar klim en die girltjie wat agter haar ‘breker’ boyfriend se rug op ‘n bike gaan sit… en die vrou wat saam met haar skelm man in ‘n bed klim. Ek hoop die betrokke vroutjie genees volkome.